kardosdrur/scandi-wiki huggingface dataset:
Nicola Logroscino

Nicola Bonifacio Logroscino (22. oktober 1698 i Bitonto ved Bari—1764) var en italiensk operakomponist.

Logroscino har særlig betydning som en af de første specialister i opera buffa (over 25 operaer) og var som sådan i en række år meget yndet i Napoli. Senere tabte han sin popularitet i byen, hvorfor han i 1747 rejste til Palermo, hvor han virkede ved konservatoriet, men vendte måske til sidst tilbage til Napoli.

Kilder

Eksterne henvisninger 

 

Operakomponister fra Italien
Italienere i 1700-tallet
Tvangsarbejde

Tvangsarbejde er arbejde, der gennemtvinges uden arbejderens samtykke. Eksempler er slaveri og menneskehandel. Afhængigt af forholdene kan straffearbejde anses for tvangsarbejde.

Tvangsarbejde er forbudt både i nationale love i mange lande, og i henhold til internationale konventioner, som Den Europæiske Menneskerettighedskonvention og Konventionen om afskaffelse af tvangsarbejde. Nogle former for tvungen tjeneste, herunder militærtjeneste er imidlertid udtrykkeligt undtaget i disse konventioner, og tillader således tvangsaspektet.

Se også 
 Slaveri
 Livegenskab
 Hoveri
 Samfundstjeneste

Referencer

Eksterne henvisninger 

 UN.GIFT  - Global Initiative to Fight Human Trafficking
 Slavery in the 21st century - BBC
 Sex trade's reliance on forced labour - BBC
 China's Forced Labour Camps - Laogai Research Foundation 
 The ILO Special Action Programme to combat Forced Labour (SAP-FL)
 Alleging Captive Labor, Foreign Students Walk Out of Work-Study Program at Hershey Plant Democracy Now!, September 01, 2011.
 Migrant Workers as Non-Citizens: The Case against Citizenship as a Social Policy Concept, by Donna Baines and Nandita Sharma. Studies in Political Economy 69. Autumn 2002, p.75.
Tankeeksperiment

Et tankeeksperiment er en filosofisk metode, der især er populær i analytisk filosofi.

Et tankeeksperiment har som formål at tænke konsekvenserne igennem af en hypotese eller en teori. Det kan være teoretisk muligt eller umuligt at udføre tankeeksperimentet i virkeligheden.

Indenfor filosofien kan nævnes Zenons paradoks og det kinesiske rum.

I fysikken er berømte tankeeksperimener Schrödingers kat og Maxwells dæmon.

Den danske fysiker Hans Christian Ørsted var den første, der brugte termen tankeeksperiment. Dog på tysk: Gedankenexperiment i cirka 1812.

Filosofi
 
Logiske modeller
Achaios (mytologi)

Achaios () var ifølge næsten alle traditioner, en søn af Xuthos og Kreousa, og dermed en bror til Ion og barnebarn af Hellen og oldebarn af Deukalion.
 
Achaierne betragtede ham som skaberen af deres race, og at de stammer fra ham ligesom deres navn, Achaia, som tidligere blev kaldt Aegialus. 

Da hans onkel Aiolos i Thessalien døde, og rejste Achaios selv til Peloponnes, og gjorde sig selv til mester i Fthiotis, som nu også har modtaget navnet Achaia fra ham.

Servius var alene om at beskrive Achaios som en søn af Jupiter (Zeus) og Pithia, som sandsynligvis er Phthia stavet forkert, af fortællingerne af Clemens.

Referencer

Græsk mytologi
Personer i græsk mytologi
August Gottlieb Spangenberg

August Gottlieb Spangenberg (14. juli 1704—18. september 1792) var en herrnhutisk teolog.

Kilder 

 

Teologer fra Tyskland
Tyskere i 1700-tallet
Louis Spangenberg

Louis Spangenberg (11. maj 1824 i Hamburg—17. oktober 1893 i Berlin) var en tysk maler. Han var bror til Gustav Spangenberg.

Spangenberg var bosat i Berlin og malede arkitektur og landskaber. Han malende bl.a. en række malerier med motiver af de græske templer, bl.a. Akropolis og Neptuns tempel i Pæstum. Han udførte en række vægbilleder for Charlottenburgs tekniske højskole- og bjergakademi i Berlin.

Kilder 

 

Malere fra Tyskland
Tyskere i 1800-tallet
Personer fra Hamborg
2. division i ishockey 1968-69

2. division i ishockey 1968-69 var den 9. sæson af 2. division i ishockey, og turneringen blev arrangeret af Dansk Ishockey Union. Turneringen blev for første gang gang afviklet som en landsdækkende række med seks hold, der spillede en dobbeltturnering alle-mod-alle om én oprykningplads til 1. division. Turneringen blev vundet af HIK, som dermed vendte tilbage til 1. division efter blot én sæson i 2. division.

Resultater og stillinger 

De seks deltagende hold spillede en enkeltturnering alle-mod-alle, hvilket gav 10 kampe til hvert hold.

Se også 
 1. division i ishockey 1968-69

Kilder / eksterne henvisninger 
 Politiken, 24. og 28. februar 1969.
 HVEM HVAD HVOR 1970

1968-69
Ishockey i 1968
Ishockey i 1969
Gustav Spangenberg

Gustav Spangenberg (1. februar 1828 i Hamburg—19. oktober 1891 i Berlin) var en tysk maler. Han var bror til Louis Spangenberg.

Kilder 

  

Malere fra Tyskland
Tyskere i 1800-tallet
Personer fra Hamborg
Deukalion

Deukalion ( latin Deucalion) er i græsk mytologi det græske folks forfader. Han var søn af Prometheus og gift med Pyrrha, datter af hans bror Epimetheus og Pandora. Deukalion og Pyrrhas første søn var Hellen, "som nogen siger var søn af Zeus", den anden søn var Amfiktyon, som var konge i Attika, det tredje barn var datteren Protogeneia, som sammen med Zeus fik Aëthlios.

Etymologi 
Ifølge Folkeetymologi stammer Deukalions navn fra δεῦκος, deukos , en variant af γλεῦκος, gleucos  i.e. "sød ny vin, most, sødme" og ἁλιεύς, haliéus, i.e. "sejler, sømand, fisker"

Deukalion er parallel med bibelske Noa og Utnapishtim, den overlevende af den sumeriske oversvømmelse, der fortælles i Digtet om Gilgamesh..

Referencer

Græsk mytologi
Personer i græsk mytologi
Birgitte Bidgau-Davidsen

Birgitte Bidgau-Davidsen (født 1. april 1959) er en dansk forfatter.

Birgitte Bidgau-Davidsen er uddannet socialpædagog og har siden videreuddannet sig i ledelse og organisation. Hun har i mange år arbejdet som leder indenfor hjemløshed, stofmisbrug og alkoholbehandling.

Senest var Birgitte Bidgau-Davidsen distriktsleder for Lænken i Region Sjælland med ambulatorier i blandt andet Greve, Lejre, Køge, Roskilde og Solrød.

Bidgau-Davidsen har tidligere arbejdet som stedfortræder på Forsorgshjemmet Solvang og som Forstander på Tornehøjgård, et botilbud for aktive stofmisbrugere. Tornehøjgård blev på daværende tidspunkt betegnet som et af Københavns Amts mest belastede miljøer.

Forfatterskab 
Birgitte Bidgau-Davidsen debuterede i 2014 med kriminalromanen Men mor kom ikke, der omhandler en børneflok, der udsættes for systematisk seksuelt misbrug af en gruppe mænd, kaldet Fædregruppen. Hovedpersonen er vicepolitikommissær Karsten Bruun, der sammen med sit team undersøger en række mystiske dødsfald og derved kommer på sporet af pædofilringen. En traumatiseret kampsoldat og veteran fra Krigen i Afghanistan kommer til at spille en væsentlig rolle i opgøret med Fædregruppen.

Bidgau-Davidsens litterære stemme beskrives af læsere og anmeldere som værende sober, blid og flydende. Hendes skrivestil betegnes som effektfuld, alt imens den er underspillet. Birgitte Bidgau-Davidsen skriver om grum uhygge, ulidelig fortræd og stor skønhed på en og samme tid, og benytter nuancerede personskildringer, skarpe miljøbeskrivelser, subtil ironi samt et nærmest poetisk sprog til at skabe sit litterære univers.

Birgitte Bidgau-Davidsen skriver også lyrik og har under pseudonymet Gustav Dan Gride udgivet digtsamlingen Inden Mørket.

Bibliografi

Noter

Eksterne henvisninger 
 Birgitte Bidgau-Davidsens Officielle Side 

Faglitterære forfattere fra Danmark
Kvindekatalogen

Kvindekatalogen (, Gynaikôn Katálogos) også kendt som Ehoiai  () er en fragmentarisk græsk episk digt, der blev tilskrevet Hesiod under antikken. De "kvinder" i titlen var i virkeligheden heltinder, hvoraf mange lå med guder, og fødte heltene i den græske mytologi til både guddommelige og dødelige elskere. I modsætning til fokus på fortælling i homeriske Iliaden og Odysseen, er dette katalog blev bygget op omkring et stort system med genealogier der stammer fra disse forhold og ifølge Martin Litchfield West vurdering, dækker "hele den heroiske tidsalder".

Referencer 

Græsk mytologi
Antikkens græske litteratur
Almeida Garrett

João Baptista da Silva Leitão de Almeida Garrett (4. februar 1799 i Oporto—10. december 1854 i Lissabon) var en portugisisk digter.

Fra 1814 studerede Almeida Garrett jura i Coimbra. En onkel, der var biskop af Angra og poet i klassisk smag, gav ham lyst til at forsøge sig i digtekunsten, og fra denne hans første periode stammer nogle tragedier, heltedigte og lyriske digte i stil med onkelens. Læredigtet O retrato de Venus vakte anstød ved formentlig slibrighed og foranledigede en proces, hvorunder Almeida Garrett forsvarede sig så godt mundtlig, at han frikendtes. Tragedien Catão er hans bedste ungdomsarbejde; den opførtes 1821 med stort bifald. Efter at digteren 1823 var erklæret landflygtig med mange andre liberale, modtog han i udlandet impulser i en hel anden poetisk retning end den, han hidtil havde fulgt, og skønt han endnu i 1820'erne udtalte sig mod romantikken, var han i virkeligheden allerede påvirket af den, da han som landsforvist skrev det episke digt Camões (1825, på tysk ved Adolf Friedrich von Schack) i rimfrie jamber; og han blev snart Portugals første store romantiker, væsentlig med Byron som mønster. I 1826 kom han til sit fædreland, men arresteredes 1827 under Dom Miguel; det lykkedes ham dog atter at flygte, og han levede nu nogle år i udlandet, indtil det reaktionære regimente styrtedes 1834 af Dom Pedro. Almeida Garrett var med ved belejringen af Oporto som frivillig i det akademiske korps, og efter borgerkrigens slutning blev han medlem af et ministerium, gesandt i Bryssel og Cortesdeputeret. Fra hans udlændighedsperiode kan endnu nævnes Doña Branca (1826, epos) og digtsamlingen Lyrica de João Minimo (1829). Efter sin endelige hjemkomst virkede han mest for genfødelsen af den portugiske skueplads: 1836 overdrogs det ham at udkaste planen til et nationalteater, og hans skuespil Um auto de Gil Vicente (1838), hvis helt er den gamle digter, der skabte Portugals drama i 16. århundrede, blev epokegørende; det fulgtes af flere dramaer og komedier, navnlig det ypperlige Frei Luiz de Sousa fra 1844, bygget over et nationalt sagn fra 17. århundredes begyndelse. 1834—42 arbejdede han på en samling af portugisiske folkeviser, der udkom i 3 bind med titlen Romanzeiro og for resten også indeholder bearbejdelser og efterdigtninger af Almeida Garrett selv. Hans sidste værk er den smukke erotiske digtsamling Folhas cahidas (1852). I prosa har han forfattet novellen Viagens na minha terra (1837) og den historiske roman O Arco de Sant'-Anna (1846) samt pædagogiske og politiske skrifter. Almeida Garretts Obras udgavs i Lissabon 1854—77 (25 bind).

Kilder

Eksterne henvisninger 
 

Digtere fra Portugal
Dramatikere
Heinrich Kiepert

Johann Samuel Heinrich Kiepert (31. juli 1818 i Berlin—21. april 1899 sammesteds) var en tysk geograf og kartograf.

Kilder  

 

Geografer fra Tyskland
Kartografer fra Tyskland
Tyskere i 1800-tallet
Personer fra Berlin
Nicolau Tolentino de Almeida

Nicolao Tolentino de Almeida (10. september 1740 i Lissabon—23. juni 1811 sammesteds) var en portugisisk satiredigter.

I sine satiriske digte angreb han tidens dårlighed og efterlignede Sá de Mirandas Redondilhas. En satire over den styrtede minister Pombal skaffede ham et embede som sekretær i et af ministerierne. Almeidas samlede værker udkom i Lissabon 1801 i 2 bind; en ny udgave af hans værker i 3 bind udkom sammesteds 1861.

Kilder 

 

Digtere fra Portugal
Satirikere
Jens Rugsted

Jens Rugsted (født d. 19. september 1947 på Amager) er en dansk musiker og komponist.

Han var med til at danne The Savage Rose i 1967. Han var også med i Hvalsøspillemændene, der eksisterede fra 1973-1979. Han er nok bedst kendt fra sit samarbejde med Stig Kreutzfeldt i duoen Rugsted & Kreutzfeldt, der var aktive i perioden 1979-1985 og igen fra 2006. Rugsted er dog også kendt for sit samarbejde med Sebastian på pladerne Tusind og en nat, Skatteøen samt På vulkaner og på turne i perioden 1984-1987.

Rugsted har også siddet i producerstolen på bl.a. Sanne Salomonsens hitalbum Sanne fra 1989, hvor han har skrevet musikken til bl.a. tredjesinglen "Jeg' i live", der i 2011 blev et stort hit for Burhan G.

Diskografi 
 1983 Blind Passager
 2005 Mer´End Kun En Ven

Eksterne henvisninger 
 Jens Rugsted på Discogs

Komponister fra Danmark
Har spillet på Roskilde Festival
Rockmusikere fra Danmark
Personer fra København
2. division i ishockey 1967-68

2. division i ishockey 1967-68 var den 8. sæson af 2. division i ishockey, der blev arrangeret af Dansk Ishockey Union. Turneringen havde deltagelse af 14 hold, der var opdelt i to geografisk inddelte kredse med syv hold i hver, og holdene spillede om én oprykningplads til 1. division. Hver kreds spillede en dobbeltturnering alle-mod-alle, og det bedste oprykningsberettigede hold i de to kredse spillede derefter playoff-kampe om den ledige plads i 1. division.

Turneringen blev vundet af AaB, som dermed sikrede sig oprykning til 1. division for første gang. Oprykningen blev sikret i playoff-kampene, hvor holdet som vinder af vestkredsen besejrede det højst placerede oprykningsberettigede hold i østkredsen, Hvidovre IK. De to playoff-kampe endte imidlertid begge uafgjort, så der måtte to nye playoff-kampe til for at afgøre, hvilket hold, der rykkede op i 1. division.

Resultater og stillinger 

Turneringen havde deltagelse af 14 hold, der var inddelt i to geografisk opdelte kredse med syv hold i hver kreds. Det bedste førstehold fra hver af de to kredse mødtes i playoff-kampene om oprykning til 1. division.

Vestkredsen 

Turneringen havde deltagelse af syv hold, der spillede en dobbeltturnering alle-mod-alle, hvilket gav 12 kampe til hvert hold. Turneringen blev vundet af AaB, som dermed vandt 2. division vest for første gang, og som samtidig kvalificerede sig til playoff-kampene om oprykning til 1. division mod det bedst placerede oprykningsberettigede hold fra østkredsen, Hvidovre IK.

Østkredsen 

Turneringen havde deltagelse af syv hold, der spillede en dobbeltturnering alle-mod-alle, hvilket gav 12 kampe til hvert hold. Turneringen blev vundet af Gladsaxe Skøjteløberforenings andethold, som dermed vandt 2. division øst for første gang, men eftersom klubben allerede havde et hold i 1. division, gik pladsen i playoff-kampene om oprykning til 1. division videre til det bedst placerede førstehold i rækken, hvilket var Hvidovre IK, som var endt på fjerdepladsen.

Playoff 

I playoff-kampene spillede det bedste oprykningsberettigede hold fra hver kreds, AaB fra vestkredsen og Hvidovre IK fra østkredsen, om oprykning til 1. division i 1968-69. De to hold skulle egentlig have spillet et dobbelt-opgør, hvor holdene mødtes ude og hjemme, og hvor summen af de to resultater skulle afgøre dysten. Men eftersom begge kampe endte uafgjort, måtte holdene ud i et nyt dobbeltopgør for at få afgjort, hvilket hold, der rykkede op.

Resultatet blev, at AaB sikrede sig den samlede sejr og dermed rykkede op i 1. division for første gang.

Se også 
 1. division i ishockey 1967-68

Kilder / eksterne henvisninger 
 Politiken, 19. og 26. februar, 4., 11., 18. og 25. marts 1968.
 HVEM HVAD HVOR 1969

1967-68
Ishockey i 1967
Ishockey i 1968
Franske kamphjelme

Franske kamphjelme

Eksterne henvisninger 

 http://world-war-helmets.com/country.php?q=france

Kilder 

Kamphjelme
Kamphjelme
Tange Kristne Friskole

Tange Kristne Friskole (TKF) blev oprettet af Evangelisk Luthersk Mission i 1989. Skolen er en friskole og tilbyder undervisning med værdier baseret på den Evangelisk Lutherske tro med baggrund i Den Danske Folkekirkes kristne menneskesyn. Skolen har 10 klasser (2015) baseret fra 0. til 9. klasse. Skolen havde i august 2015 72 elever, og i 2019 havde den over 100 elever til skolestart. Tange Kristne Friskole ligger i udkanten af byen Tange, tæt på skov, sø og natur.

Tange Kristne Friskoles skoleleder er Leif Bjerg Thomsen (2022).

Skolen tilbyder SFO for alle elever i 0.-3. klasse samt musikskole. Skolens faciliteter består, udover deres klasselokaler og tilhørende, af en lille sportshal, et stort udendørsareal med bl.a. fodboldbane, legeplads, basketbane samt gårdareal og skovareal mm.

Den nye børnehave, Tangelopperne, blev opført i 2015, og ligger ved siden af skolen. Børnehaven havde i 2019 ca. 30 børn.

Referencer

Eksterne henvisninger

Se også 
Foreningen af Kristne Friskoler

Friskoler i Danmark
Bygninger, konstruktioner og anlæg i Viborg Kommune
Amerikansk korthår

Amerikansk korthår er en mediumstor, robust korthårs-katterace, der som navnet antyder stammer fra USA.

Oprindelse 
Ligesom British shorthair er den forædlede udgave af oprindeligt britiske huskatte, og European Shorthair er den forædlede udgave af oprindeligt skandinaviske huskatte, er American Shorthair en forædlet udgave af oprindeligt amerikanske huskatte. Racen har været opdrættet i over 100 år, og er anerkendt i de fleste af de store, internationale katteforbund.

Temperament 
Racen er meget populær i hjemlandet, og med god grund. Det er rolige, selvsikre, intelligente og omgængelige katte, som knytter sig nært til deres mennesker. De omgås fint med børn, hunde og andre katte, og er minimalt pelsplejekrævende. De er kendt for et godt helbred, meget smukke pelsmønstre og høj levealder, og de bevarer legelysten hele livet.

Udseende 

American Shorthairs udvikler sig langsomt og er ikke fuldt udvoksede før 3-4 års alderen. Hannerne er som regel markant større end hunnerne, med normalvægt på ca 4,5-7 kilo for hannerne og ca. 2,5-5 kilo for hunnerne. En American Shorthair er en stærk, kraftigt bygget kat, som er lidt længere, end den er høj. Ansigtet er bredt og ovalt med et sødt, åbent udtryk. Ørerne er medium store og sidder bredt. Øjnene er store og næsten runde, med klare farver og et årvågent udtryk. Snudepartiet er kort og firkantet med stærke kæber og fast hage.

Kroppen er massiv, tung og muskuløs, med bredt brystparti og god bredde over ryggen. Katten kan syne tyk, men må ikke være tyk; når man rører den, skal man mærke fasthed og muskler. Benene er af medium længde med afrundede poter, som peger lige frem. Halen er tyk, medium lang og ender i en afrundet halespids.

Pelsen er kort, jævn og lidt hård. Den skal være tyk nok til at beskytte katten mod alle slags vejr. Pelsmønsteret er helt skarpt, og pelsfarverne klare og dybe.

American Shorthairs er anerkendt i en bred palet af farver, hvor især de silvertabby er meget populære. Faktisk er alle farver anerkendt, undtaget lilla, chokolade og maskede varianter.

Eksterne links 
TICAs racebeskrivelse 

CFAs racebeskrivelse 

Katteracer
Jeremias Wøldike

Jeremias Wøldike er navn på flere forskellige personer:

 Jeremias Wøldike (matematiker) (1736-1813) – professor i matematik ved Københavns Universitet
 Jeremias Wøldike (præst) (1819-1887) – præst, provst og pomolog (frugtavler), barnebarn af ovenstående

Jeremias
På vulkaner

På vulkaner er et album fra den danske sanger og musiker Sebastian. Det blev udgivet i 1987. Albummet indeholder bl.a. "Vårvise", som er en duet med Sissel Kyrkjebø.

Trackliste

Side A 
 "Danser på vulkaner" (5:00)
 "Vårvise" (3:53)
 "Nana" (titelsang fra tv-serien af samme navn) (3:29)
 "Fri os fra kærlighed" (4:27)

Side B 
 "Love is in the air" (3:33)
 "Hamlet" (4:59)
 "Våbensangen" (4:11)
 "I min tid" (6:26)

Album fra 1987
Sebastian-album
2. division i ishockey 1970-71

2. division i ishockey 1970-71 var den 11. sæson af 2. division i ishockey, og turneringen blev arrangeret af Dansk Ishockey Union. Turneringen havde deltagelse af atten hold, der spillede om én oprykningplads til 1. division. Holdene var inddelt i to geografisk opdelte kredse, der hver spillede om to pladser i oprykningsspillet, hvor fire hold spillede om oprykningspladsen.

Oprykningsspillet blev vundet af Tårnby Boldklub, som dermed rykkede op i 1. division for første gang nogensinde.

Resultater og stillinger

Vestkredsen 

Vestkredsen havde deltagelse af ti hold, der spillede en dobbeltturnering alle-mod-alle om to pladser i oprykningsspillet. Seks af de ti hold var oprykningsberettigede, og kun de indbyrdes kampe mellem disse hold gjaldt i kampen pladserne i oprykningsspillet, der blev besat af IK Skovbakken og Frederikshavn IK.

Følgende hold deltog også i turneringen, dog uden at være oprykningsberettigede:
 Esbjerg IK 2
 Herning IK 2
 Vojens IK 2
 AaB 2

Østkredsen 

Østkredsen havde deltagelse af otte hold, der spillede en dobbeltturnering alle-mod-alle om to pladser i oprykningsspillet. De to pladser i oprykningsspillet blev besat af Tårnby Boldklub og Herlev IK, der sluttede turneringen på henholdsvis første- og fjerdepladsen. Holdene, der sluttede som nr. 2 og 3, var ikke oprykningsberettigede og kunne derfor ikke kvalificere sig til oprykningsspillet.

Oprykningsspil 

De to bedste hold fra hver af de geografiske kredse spillede i oprykningsspillet om én oprykningsplads til 1. division i 1971-72. Holdene spillede en dobbeltturnering alle-mod-alle, hvilket gav seks kampe til hvert hold. Førstepladsen blev besat af Tårnby Boldklub, der vandt samtlige seks kampe, og som dermed sikrede sig oprykning til 1. division for første gang nogensinde.

Se også 
 1. division i ishockey 1970-71

Kilder / eksterne henvisninger 
 Politiken, 15. februar og 22. marts 1971.
 HVEM HVAD HVOR 1972

1970-71
Ishockey i 1970
Ishockey i 1971
Det gode menneske fra Sezuan (musical)

Det gode menneske fra Sezuan er en dansk musical komponeret af Sebastian med tekster af Bertolt Brecht oversat af Finn Methling.

Trackliste

Side A 
 Intro Sezuan (3:01) (Marianne Mortensen)
 Forstædernes Engel	(4:42) (Sebastian)
 Røgsangen (3:20) (Birgit Brüel, Henrik Jandorf)
 Vandsælgerens Sang I Regnen (2:51) (Sebastian)
 Kærlighedens Veje (3:13) (Marianne Mortensen)

Side B 
 Min Elskede (1:21) (Marianne Mortensen)
 Sankt Aldrigsdag (2:48) (Flemming Enevold)
 Shen Te's Sang (3:49) (Marianne Mortensen)
 Sangen Om De Otte Elefanter (2:40) (Michael Falch)
 Epilog (2:46) (Sebastian)

Referencer 

Musicals fra Danmark
Finn Edvard

Finn Edvard (Hansen) (født 1954) på Nørrebro i København, søn af Gurli og Edvard Hansen, er en dansk journalist, uddannet Danmarks Journalisthøjskole 1978, (praktikant Midtjyllands Avis, Silkeborg), redaktionschef Lokalavisernes Fællesredaktion, København (Nørrebro Avis, Nord-Vest Avisen m fl., journalist dagbladet Aktuelt, Se & Hør, 1978-1982, chefredaktør "ugens rapport" 1986-89.  Chefredaktør for rejsemagasinet "Vagabond", medarbejder ved talrige fag og specialblade. Informationschef for diverse kosttilskuds- og medicinalvirksomheder. Redaktør ved Berlingske Lokalaviser. Rejse- og arrangementsredaktionen. Redaktør Lokalavisen Vesterbro fra 2009, tillige Lokalavisen Østerbro fra 2013. Redaktør Søndagsavisen Østerbro 2017. Fra 2019 ansv. redaktør ved onlinemediet Bornholmnyt.dk fra 2021 tillige ved onlinemediet Amagernyt.dk. Har skrevet bøgerne "På den 2. side" og "Danske Haver". Vært i tv-programmet "Weekendredaktionen - Finn & Freitas". Supleant til menighedsrådet ved Aalholm Kirke. Finn Edvard arbejder tillige delvist som rejseleder i England og Portugal og har tidligere tillige arbejdet som krydstogtsmanager på krydstogtsskibe på Donau og Rhinen. Tidligere guitarist i rock'n roll orkestrene "Baby Face" og "Cross Road".

Referencer 

Journalister fra Danmark